als_Latn dik_Latn sag_Latn
Në Holandë është vërejtur një ujk, ndonëse ky lloj i kafshëve është zhdukur nga Holanda para 100 viteve. Një video regjistrim amator që është bërë nga Edi Van Der Molen tregon ujkun duke vrapuar afër hekurudhës. Eksperti Leo Linards i cili analizon videon sqaroi se ai është ujku i parë që është vërejtur në Holandë që nga viti 1897. Në regjistrim mund të vërehet se afër ujkut ka një çiklist dhe një makinë. Nga Organizata joqeveritare “Ujqit nga Holanda” thonë se vendi duhet të përgatitet për kthimin e ujqve. Sipas ekspertëve, vlerësohet se ujku ka ardhur nga Gjermania ku ende jetojnë në malet që janë 200 km afër kufirit me Holandën. Bëhet fjalë për ujk të ri që kërkon vendstrehim. Tipike për ujqit e ri është që të shkojnë qindra kilometra derisa të gjejnë vend të cilin do ta shënojnë si territor të vetin, sqarojnë ekspertët. Vitin e kaluar një ujk i ngordhur u gjet në një qytet në Holandë, por hetimi tregoi se kafsha ishte vrarë në Evropën Lindore dhe më pas ishte sjellë në Holandë. Bojana Simonoviq
als_Latn